वास्तविक नियंत्रण रेखा
वास्तविक नियंत्रण रेखा (LAC) (अंग्रेज़ी:लाइन ऑफ एक्चुअल कंट्रोल) भारत और चीन के बीच की वास्तविक सीमा रेखा है। 4,057 किलोमीटर लंबी यह सीमा रेखा जम्मू - कश्मीर में भारत अधिकृत क्षेत्र और चीन अधिकृत क्षेत्र अक्साई चीन को पृथक करती है। यह लद्दाख, कश्मीर, उत्तराखंड, हिमाचल, सिक्किम और अरुणाचल प्रदेश से होकर गुजरती है। यह भी एक प्रकार की युद्ध विराम रेखा ही है क्योंकि 1962 के भारत चीन युद्घ के बाद दोनों देशों की सेनाएँ जहाँ तैनात थी, उसे वास्तविक नियंत्रण रेखा मान लिया गया। इसका संदर्भ सबसे पहले चीन के तत्कालीन प्रधानमंत्री ने 24 अक्टूबर 1959 को एक पत्र में किया था, जो कि भारत के तत्कालीन प्रधानमंत्री पंडित जवाहर लाल नेहरू के नाम लिखा गया था। इसमें कहा गया था कि चीन की किसी भी सरकार ने मैकमोहन रेखा को कभी वैध नहीं माना है। लाइन ऑफ एक्चुअल कंट्रोल को आम तौर पर तीन क्षेत्रों में विभाजित किया जाता है: भारत की ओर लद्दाख और चीन की ओर तिब्बत और झिंजियांग स्वायत्त क्षेत्रों के बीच पश्चिमी क्षेत्र। यह क्षेत्र 2020 चीन-भारत झड़पों का स्थान था। भारत की तरफ उत्तराखंड और हिमाचल प्रदेश के बीच मध्य क्षेत्र और चीन की तरफ तिब्बत स्वायत्त क्षेत्र। भारत की ओर अरुणाचल प्रदेश और चीन की ओर तिब्बत स्वायत्त क्षेत्र के बीच पूर्वी क्षेत्र। यह क्षेत्र आम तौर पर मैकमोहन रेखा का अनुसरण करता है। शब्द "लाइन ऑफ एक्चुअल कंट्रोल" मूल रूप से 1962 के भारत-चीन युद्ध के बाद केवल पश्चिमी क्षेत्र में सीमा के लिए संदर्भित था, लेकिन 1990 के दशक के दौरान पूरी वास्तविक सीमा का उल्लेख किया गया था।